Esimesega neist sain teha 3 hüpet, teisega on siiani tehtud 1. Mõlemad nullkangast ja ühesuurused, aga ometi nii erinevad. Minu wingload sellise varjuga on ca 1.2. Z-Po üllatas mind  esimesel hüppel VÄGA järsu avamisega, viskasin meduusi ja WHAM vari lahti - nii järsku avamist mina enne kogenud pole, pani lausa natuke oigama. Sain ühe tropikeeru ka, aga selle keerutasin ruttu lahti. Järgmise asjana siis avastasin, et käed ei ulatu slaideri killimisnöörideni, proovisin kohe mitu korda, sõrmeotsaga ulatud puutuma, aga sellest ei piisa, ranits polnud lihtsalt piisavalt hästi seljas. Edasi toggled pihku, sikutan vasakpoolset natuke ja WHEEEE vari sukeldus kohe, natuke katsetasin veel aga ega eriti  midagi teha ei julgenud - kui nüüd aus olla, siis see vari natuke lausa hirmutas mind, kontrollisin küll teda, aga endal oli sihuke tunne nagu esimest korda iseseisvalt jalgrattaga sõites - kardad et kukud maha, sihuke abstraktne hirm. Või teisiti öeldes respekt varju ees. Maandumisel väike kobatsemine ja panin kanni maha. Vot.